अंबाला-राजपुरा रोड पर नारे लिखे; रेलवे ट्रैक पर खालिस्तानी झंडा दिखा ट्रेन रोकने का दावा
Khalistani SFJ Terrorist Gurpatwant Singh Pannu; Khalsitan Flags Slogans | Ambala Rajpura Road Railway Track खालिस्तानी समर्थक व सिख फॉर जस्टिस (SFJ) के आतंकी गुरपतवंत सिंह पन्नू ने 29 अप्रैल को अपना नया वीडियो वायरल कर दिया है।
खालिस्तानी समर्थक व सिख फॉर जस्टिस (SFJ) के आतंकी गुरपतवंत सिंह पन्नू ने अपना नया वीडियो जारी किया है। आतंकी इसमें दोबारा लोगों को बहला-फुसला कर उसका समर्थन करने की मांग उठा रहा है। वहीं दावा किया गया है कि एक बार फिर पंजाब में खालिस्तानी झंडे लगाए गए हैं और ट्रेन रोकी गई है।
आतंकी पन्नू ने वीडियो में कहा कि 29 अप्रैल 1986 को तत्कालीन जत्थेदार गुरबचन सिंह मानोचाहल ने पंजाब को खालिस्तान बनाने की घोषणा की थी। इस समागम में 10 लाख से अधिक सिख पहुंचे थे। इस घोषणा के बाद से अभी तक डेढ़ लाख से अधिक सिख अपनी जान गंवा चुके हैं।
इसी दिन की वर्षगांठ पर खालिस्तान समर्थकों ने अंबाला-राजपुरा रूट पर खालिस्तानी झंडे लगाए हैं। इतना ही नहीं, खालिस्तानी झंडे दिखा कर ट्रेनों को रोकने का भी दावा किया गया है।
वीडियो में सिखों को साथ जुड़ने के लिए कहा
आतंकी पन्नू लगातार सिखों को बरगलाने की कोशिशों में जुटा हुआ है। अब वह लोगों को रिफ्रेंडम 2020 में हिस्सा लेकर उसके साथ चलने की बातें कर रहा है। हैरानी की बात है कि पंजाब में 2 दर्जन से अधिक घटनाएं खालिस्तानी नारे लिखने और झंडा लगाने की हो चुकी हैं, लेकिन पन्नू का कोई भी साथी अभी तक पकड़ा नहीं गया है।